Det skriver Kanalfrederikshavn.dk. Den 11. marts blev Christian Schioldan skadet, da White Hawks besejrede SønderjyskE i den første semifinale. Kort efter meddelte den tidligere landsholdsspiller, at han stoppede karrieren. Efter en snak med holdets direktør Henrik Andersen er backen nu tilbage på holdet. - Nu må vi se, om hans skulder holder, men det så fint ud i onsdags. Han smilede en hel time, siger White Hawks' cheftræner, Henrik Christiansen, til Kanal Frederikshavn. Nyheden kommer belejligt for White Hawks, der ikke havde hverken bredde eller rutine på back-positionen. Den situation har nu ændret sig. Den rutinerede Schioldan trænede med, da truppen var på is for første gang i sæsonen i onsdags. Sæsonens første træningskamp spilles 11. august mod AaB.
Backen Christian Schioldan fortsætter ishockeykarrieren hos White Hawks, selvom han tidligere har meldt ud at han stoppede karrieren.